በሰማዊ ፓርቲ አመራሮች መካከል የውስጥ አለመግባባት መፈጠሩ ተገለጸ
 – የሰማያዊ ፓርቲ አመራሮች በውስጣቸው የዳተኝነት አሰራርና ገንዘብን የማጉደል ተግባር ምክንያት ይእርስ በርስ አለመግባባት መፈጠሩ   ሰንደቅ የተሰኘ ሳምንታዊ ጋዜጣ ዘገበ ።ሰንደቅ ጋዜጣ በቁጥር 509 በረቡዕ ሰኔ 3/2007 ዓመተ ምህረት ባወጣው ዕትሙ እንደዘገበው የሰማያዊ ፓርቲ ብሔራዊ ምክርቤት ግንቦት 30/2007 ዓመተ ምህረት ባደረገው ስብሰባ  ሊቀመንበርሩ  ኢንጅነር ይልቃል ጌትነትን በዳተኝነት ምክትላቸው አቶ ስለሺ ፈይሳን ደግሞ በገንዘብ ማጉደል ገምግሟል ።ኢንጅነር ይልቃል ፓርቲው በሀገር አቀፍ ምርጫ ውስጥ በስራ ተጠምዶ ሳለ ያለ መሪ በመተው ወደ አሜሪካ ያደረጉት ጉዞ  ትክክል እንዳልነበረ ተገለጽል።ኢንጅነሩ  በምርጫ ወቅት ጊዜ በገንዘብ ማጉደል የሚጠረጠሩ የፓርቲው አባል የሆኑ  ወንድማቸውን ይዘው ለሽርሽር ወደ አርባ ምንጭና ወላይታ ሰዶ መንቀሳቀሳቸው አግባብነት የሌለው ተግባር መሆኑን ምክርቤቱ አንስቷል ።እንደ ሰንደቅ ጋዜጣ ታማኝ ምንጮች ገለጻ ከሆነ የሊቀመንበሩ ተግባር መነሻ የምርጫ ቦርድ ባሳለፈው የዕጭዎችን በዕጣ የመለየት ውሳኔ ከውደድር ውጪ በመሆናቸው ያሳዩት ቸልተኝነት በመሆኑ ሂስ እንዲያረጉና በተገቢው መንገድ እንዲጠየቁ የውሳኔ ሃሳብ በመቅረቡ ነበር ።እንደዚሁም የፓርቲው ምክትል ሊቀመንብር አቶ ስለሺ ፈይሳ የምርጫ ግብረ ሃይል ሰብሳቢ ሆነው ሲሰሩ ከፓርቲው 10 ሺሕ ብር ከመመዝበራቸውም በላይ  በዕጩ አመላመል ላይ አሻጥር ሰርተዋል፣ በምርጫ ግብረ ሃይል ውስጥ የሰበሰባቸው አባላት ሃላፊነት የሚሰማቸው አይደሉም የሚል ቅሬታ እንደቀረበባቸው ጋዜጣው  በዘገባው አብራርቷል ።በነዚህና ፓርቲውን ለምዝበራ ያጋለጡ  ናቸው በሚሉ ቅሬታዎች አንስቶ ብሔራዊ ምክርቤቱ ለመገምገም ሲሞክር በቀረበባቸው ውንጀላ የተበሳጩት አቶ ስለሺ ፈይሳም ስብሰባውን ረግጠው መውጣታቸውን ጋዜጣው  ዘግቧል ።በአንዳንድ የፓርቲው አባላት ሸምጋይነት ወደ ምክርቤቱ የተመለሱት አቶ ስለሺ በጠሰጠት ምላሽ 10 ሺሕ ብር መዝብረሃል ከተባልኩም ከየትም ተበድሬ ለፓርቲው ተመላሽ አደርጋለሁ  ማለታቸውን ጋዜጣው አረጋግጧል ።ምክርቤቱ በበኩሉ ለሌሎችም ጥያቄዎች አጥጋቢ ምላሽ ስጠን በሚል የተነሳው አለመግባባት ወደጠብ አምርቶ ለተወሰነ ገዜ ስብሰባው መቋረጡን የጋዜጣው ምንጮች ጠቁሟል ።በመጨረሻም አብዛኛው የምክርቤቱ ተሰብሳቢ አባላት ምክትል ሊቀመንበሩ ብቻ ሳይሆን በ2007 ምርጫ ሁሉም የስራ አስፈጻሚዎች ተጠያቂዎች መሆን አለባቸው ከሚል መደምደሚያ መድረሳቸውን የሰንደቅ ጋዜጣ ምንጮች አረጋግጠዋል ።ሰንደቅ ጋዜጣ እንዳለው የፓርቲው የሕዝብ ግንኙነት ሃላፊ በተንቀሳቃሽ ስልካቸው  ለማግኘት ያደረገው ጥረት ያልተሳካ ሲሆን ፤ የፓርቲው ከፍተኛ አመራር አቶ ወርቃው ዋሴን አግኝቶ ለማነጋገር ቢሞክርም ምላሽ ለመስጠት ፈቃደኛ ሳይሆኑ ቀርተዋል ።ሰማያዊ ፓርቲ የሚያደርገው ግምገማ ሳምንት እንደሚቀጥል ታውቋል ሲል ጋዜጣው ጨምሮ መግለጹን  ጠቅሶ ዋልታ ኢንፎርሜሽን ማዕከል ዘግቧል ።